open-index/open-wikipedia-markdown huggingface dataset:
ยาห์ยา กูเลย์

**ยาห์ยา กูเลย์** () เจ้าของฉายา **ก็อตซิลล่า** เกิดวันที่ 8 พฤษภาคม ค.ศ. 1972 ที่เมืองฮาเนา ประเทศเยอรมนี เป็นนักต่อสู้ชาวเยอรมัน และเป็นแชมป์โลกในการแข่งขันมวยไทยมาแล้วสามสมัย

เขาเริ่มการแข่งขันระดับอาชีพในปี ค.ศ. 1995 เขาได้รับรางวัลครั้งสำคัญจากการแข่งขันต่อสู้ในวันที่ 28 พฤษภาคม ค.ศ. 2005 กูเลย์เข้าแข่งขันในปักกิ่ง และสามารถเอาชนะ ซิ่ว หลิง โดยการต่อสู้ในครั้งนั้นมีผู้ชมเป็นจำนวน 100 ล้านคน ซึ่งคู่ต่อสู้ได้แพ้น็อคลงในยกที่ 3 จากการแข่งขันในครั้งนี้เอง ที่ทำให้เขาได้รับฉายาว่า ก็อตซิลล่า ในเวลาต่อมา

## เกียรติประวัติการแข่งขัน
จากการเข้าร่วมการแข่งขันมาจนถึงปี ค.ศ. 2007 เขาได้เข้าร่วมต่อสู้มาแล้วใน 64 รายการ โดยในจำนวนนั้น กูเลย์ได้รับรางวัลมาแล้ว 56 รายการ รวมทั้งสามารถชนะน็อคคู่ต่อสู้มาแล้ว 35 ครั้งด้วยกัน (นับจนถึง ค.ศ. 2007)

* แชมป์ยุโรป WKA - 86 กก.
* แชมป์โลก WKA - 95 กก.
* แชมป์โลก WKA - 90 กก.
* แชมป์โลก WPKC - 95 กก.
* แชมป์โลก WMAO + 95 กก. (กันยายน ค.ศ. 2008)

## อ้างอิง

## ดูเพิ่ม
* ก็อตซิลล่า
* เป่า ลี่เกา

## แหล่งข้อมูลอื่น
* Offizielle Website  
* K1规则演真正世界顶级对决 
* Injury delays WKA title showdown till August 

หมวดหมู่:นักมวยไทยชาวเยอรมัน
หมวดหมู่:บุคคลจากฮาเนา
ฟริทซ์ ฮาเบอร์

**ฟริทซ์ ฮาเบอร์** (; 9 ธันวาคม ค.ศ. 1868 – 29 มกราคม ค.ศ. 1934) เป็นนักเคมีชาวเยอรมัน ผู้ซึ่งได้รับรางวัลโนเบลสาขาเคมีในปี ค.ศ. 1918 เนื่องจากการพัฒนาการสังเคราะห์แอมโมเนีย ซึ่งเป็นวัตถุดิบที่สำคัญในปุ๋ยและระเบิด ฮาเบอร์และมัคส์ บอร์น ได้เสนอวัฏจักรบอร์น-ฮาเบอร์ เป็นวิธีการหาค่าพลังงานแลตทิซของของแข็งไอโอนิก นอกจากนี้ เขายังได้ถูกเรียกว่าเป็น "บิดาแห่งสงครามเคมี" เนื่องจากผลงานในการพัฒนาและใช้แก๊สคลอรีนและแก๊สพิษอื่น ๆ ระหว่างสงครามโลกครั้งที่หนึ่ง

ฮาเบอร์ได้รับการวิพากษ์วิจารณ์อย่างมากเกี่ยวกับการมีส่วนเกี่ยวข้องในการพัฒนาอาวุธเคมีในเยอรมนีก่อนสงครามโลกครั้งที่สอง ทั้งนักวิทยาศาสตร์ร่วมสมัยและนักวิทยาศาสตร์สมัยใหม่ ผลการวิจัยแสดงให้เห็นถึงความกำกวมในกิจกรรมด้านวิทยาศาสตร์ของเขาเป็นอย่างมาก กล่าวคือ ในแง่หนึ่ง ถึงแม้ว่าการสังเคราะห์แอมโมเนียเพื่อผลิตระเบิดหรือกระบวนการทางเทคนิคสำหรับการผลิตและใช้แก๊สพิษในสงครามได้เป็นไปได้ในพื้นฐานทางอุตสาหกรรม ในอีกแง่หนึ่ง หากไม่มีความรู้นี้ ความสามารถที่จะผลิตอาหารให้เพียงพอต่อความต้องการของประชากรโลกก็คงจะไม่เกิดขึ้น การผลิตปุ๋ยไนโตรเจนสังเคราะห์ทุกปีมีมากกว่า 100 ล้านตัน พื้นฐานอาหารของประชากรครึ่งโลกในปัจจุบันขึ้นกับกระบวนการฮาเบอร์-บ็อช

## อ้างอิง

หมวดหมู่:นักเคมีชาวเยอรมัน
หมวดหมู่:ผู้ได้รับรางวัลโนเบลสาขาเคมี
หมวดหมู่:ชาวเยอรมันผู้ได้รับรางวัลโนเบล
หมวดหมู่:สงครามเคมี
หมวดหมู่:ชาวเยอรมันเชื้อสายยิว
หมวดหมู่:บุคคลจากวรอตสวัฟ
หมวดหมู่:ชาวปรัสเซีย
หมวดหมู่:ศิษย์เก่าจากมหาวิทยาลัยไฮเดิลแบร์ค
หมวดหมู่:ศิษย์เก่าจากมหาวิทยาลัยฮุมบ็อลท์แห่งเบอร์ลิน
หมวดหมู่:ศิษย์เก่าจากมหาวิทยาลัยเทคนิคเบอร์ลิน
หมวดหมู่:บุคคลจากสถาบันเทคโนโลยีแห่งสหพันธ์สวิส ซือริช
หมวดหมู่:บุคคลจากสถาบันเทคโนโลยีคาลส์รูเออ
วงศ์กง

**วงศ์กง** (ชื่อวิทยาศาสตร์: Hanguanaceae) เป็นวงศ์พืชใบเลี้ยงเดี่ยวจัดอยู่ในอันดับ Commelinales ร่วมกับวงศ์ Commelinaceae และวงศ์อื่นอีก 3 วงศ์ที่ไม่พบในประเทศไทย พืชในวงศ์กงเป็นไม้ล้มลุก ดอกแยกเพศอยู่ต่างต้น ช่อดอกเป็นแบบช่อแยกแขนง ดอกไร้ก้าน มีกลีบรวม 6 กลีบเรียง 2 วง เกสรเพศผู้ 6 อัน ติดที่โคนกลีบดอก มีเกสรเพศผู้ที่เป็นหมัน 3 อันในดอกเพศเมีย ส่วนเกสรเพศเมียจะไม่มีก้าน ยอดเกสรมี 3 พู ผลของพืชในวงศ์กงจะมีเนื้อและมีเมล็ด 1-3 เมล็ด

วงศ์กงประกอบด้วยสกุลเพียงสกุลเดียว คือ สกุลกง (Hanguana) มี 6 ชนิด (สปีชีส์) ทั่วโลก โดยเขตกระจายพันธุ์อยู่ในศรีลังกา เอเชียตะวันออกเฉียงใต้ ไปจนถึงตอนเหนือของประเทศออสเตรเลีย ในประเทศไทยพบเพียงชนิดเดียวคือ กง (*Hanguana malayana* (Jack.) Merr.)

## การจัดหมวดหมู่
การจัดหมวดหมู่ของพืชในวงศ์กง ประกอบด้วยสกุล 1 สกุลและ 6 สปีชีส์
* **Hanguanaceae** (วงศ์กง)
: **[[Hanguana]]** (สกุลกง)
:: - *[[Hanguana bogneri]]* (Tillich & E.Sill) 
:: - *[[Hanguana major]]* (Airy Shaw)
:: - *[[Hanguana malayana]]* (Jack) Merr. - กง
:: - *[[Hanguana sp. Kress 99-6325]]*
:: - *[[Hanguana sp. Pedersen 1004]]*
:: - *[[Hanguana sp. Pedersen 1091]]*

## อ้างอิง
ชาร์ล เรนนี แม็กอินทอช

thumb|upright|right|ชาร์ล เรนนี แม็กอินทอช

**ชาร์ล เรนนี แม็กอินทอช** () (7 มิถุนายน ค.ศ. 1868 - 10 ธันวาคม ค.ศ. 1928) เป็นสถาปนิกชาวสก็อตแลนด์ นักออกแบบ นักวาดสีน้ำและประติมากร  และเป็นคนสนับสนุนคนสำคัญของศิลปะอาร์ตนูโวในสหราชอาณาจักร เขาถือได้ว่าเป็นผู้มีอิทธิพลต่อการออกแบบในยุโรป

## แหล่งข้อมูลอื่น

*Charles Rennie Mackintosh Society, Glasgow, Scotland
*Unbuilt Mackintosh Models and Designs 
*Charles Rennie Mackintosh – Glasgow Buildings 
*The Hunterian Museum & Art Gallery: The Mackintosh House 
*The Hunterian Museum & Art Gallery: The Mackintosh Collection 
*paintings by Charles Rennie Mackintosh at the WikiGallery.org 
* Mackintosh in Walberswick  – Past Times Website

หมวดหมู่:บุคคลที่เกิดในปี พ.ศ. 2411
หมวดหมู่:นวศิลป์
หมวดหมู่:นักออกแบบเครื่องเรือน
หมวดหมู่:สถาปนิกชาวสกอตแลนด์
หมวดหมู่:นักออกแบบชาวสกอตแลนด์
หมวดหมู่:บุคคลจากกลาสโกว์
ณัฐรัฐ โมริส เลอกรอง

**ณัฐรัฐ โมริส เลอกรอง** (เกิด 17 กรกฎาคม พ.ศ. 2531) ชื่อเล่น **ณัฐ** เป็นนักแสดงและนายแบบลูกครึ่งไทย-ฝรั่งเศส-จีน เริ่มต้นงานในวงการบันเทิงจากการเดินแบบ ถ่ายแบบ และเป็นนายแบบโฆษณา และเป็นหนึ่งในกลุ่มพาวเวอร์ทรีซึ่งตอนนี้เป็นอดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

## ประวัติ
ณัฐรัฐ มอริส เลอกรอง เกิดเมื่อวันที่ 17 กรกฎาคม พ.ศ. 2531 ที่เมืองมอนทรีออล ประเทศแคนาดา บิดาเป็นชาวฝรั่งเศส ชื่อ ฌ็อง-มาร์ก เลอกรอง กับมารดาชื่อ กานดา โรจน์วงศ์กาญจน์

เขาเรียนไฮสกูลที่โรงเรียนนานาชาติฝรั่งเศส และศึกษาระดับอุดมศึกษาที่ มหาวิทยาลัยกรุงเทพ (ภาคอินเตอร์) สาขา Business English

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

; ในฐานะนักแสดงอิสระ

### มิวสิกวิดีโอ
* เพลง ปั่นจักรยาน (Bike for Mom)

## อ้างอิง

## แหล่งข้อมูลอื่น
* 

หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:บุคคลจากมอนทรีออล
หมวดหมู่:บุคคลจากรัฐเกแบ็ก
หมวดหมู่:ชาวไทยเชื้อสายฝรั่งเศส
หมวดหมู่:บุคคลจากวิทยาลัยนานาชาติ มหาวิทยาลัยกรุงเทพ
หมวดหมู่:นักแสดงชายชาวไทยในศตวรรษที่ 21
การออกแบบ

thumb|270px|ตัวอย่างการออกแบบโครงสร้างและเพดาน

**การออกแบบ** () หมายถึง  การสร้างสรรค์สิ่งใหม่ หรือปรับปรุงดัดแปลงสิ่งที่มีอยู่ให้ดีขึ้น และมีรูปแบบที่เปลี่ยนไปจากเดิม การถ่ายทอดรูปแบบจากความคิดออกมาเป็นผลงาน ที่ผู้อื่นสามารถมองเห็น รับรู้ หรือสัมผัสได้ ซึ่งการออกแบบครอบคลุมถึงการออกแบบวัตถุ ระบบ หรือ ปฏิสัมพันธ์ของมนุษย์ และยังรวมไปถึง การคิดเชิงออกแบบ (design thinking) แบบที่ออกมาอาจเป็นสิ่งที่เป็นไปได้จริง หรือแบบที่เป็นเพียงนามธรรมก็ได้
ผู้ที่ออกแบบจะเรียกว่า นักออกแบบ ซึ่งหมายถึงคนที่ทำงานวิชาชีพในสาขาการออกแบบที่แตกต่างกันไป เช่น นักออกแบบแฟชั่น, นักออกแบบแนวความคิด หรือนักออกแบบเว็บไซต์

การออกแบบนั้นมีความจำเป็นที่ต้องพิจารณาด้าน สุนทรียศาสตร์ ประโยชน์ใช้สอย หลักเศรษฐศาสตร์ และมุมมองสังคมการเมือง ทั้งในสิ่งที่ออกแบบและขั้นตอนการออกแบบ การออกแบบอาจเกี่ยวข้องกับการค้นหาข้อมูล ความคิด การทำแบบจำลอง การปรับแก้แบบแบบมีปฏิสัมพันธ์ และ การรื้อแบบใหม่ (re-design) ขณะที่ความหลายหลายของการออกแบบอาจรวมไปถึง เสื้อผ้า ส่วนต่อประสานกราฟิกกับผู้ใช้ ตึกระฟ้า เอกลักษณ์องค์กร การจัดการกระบวนการทางธุรกิจ หรือแม้กระทั่งกระบวนการออกแบบเอง

การแบ่งประเภทของงานออกแบบ งานออกแบบเป็นสื่อกลางความสัมพันธ์ระหว่างมนุษย์กับมนุษย์ และมนุษย์ กับวัตถุ ดังนั้นงานออกแบบจึงไม่อาจทำได้เพียงเพื่อความต้องการส่วนตนแต่จะต้อง คำนึงถึงความต้องการของผู้อื่นและสภาพแวดล้อมด้วย สภาพแวดล้อมในที่นี้ คือ สภาพวัตถุ วัฒนธรรมและพฤติกรรมของคนในสังคม ซึ่งอาจแบ่งประเภทของงาน ออกแบบกว้าง ๆ ได้เป็น 3 ประเภท คือ

# งานออกแบบเพื่อประโยชน์ใช้สอย
# งานออกแบบเพื่อการติดต่อสื่อสาร
# งานออกแบบเพื่อคุณค่าทางความงาม

## อ้างอิง


หมวดหมู่:ศิลปะ
ปลากระเบนเฮนไล

**ปลากระเบนเฮนไล** หรือ **ปลากระเบนโปลกาด๊อทจุดเหลือง** () เป็นปลากระเบนน้ำจืดชนิดหนึ่ง ในวงศ์ปลากระเบนหางสั้น (Potamotrygonidae) มีชื่อวิทยาศาสตร์ว่า *Potamotrygon henlei* 

มีรูปร่างลักษณะคลายกับปลากระเบนโปลกาด๊อท (*P. leopoldi*) ซึ่งอยู่ในสกุลเดียวกันมาก แต่ปลากระเบนเฮนไลจะมีสีบนลำตัวอ่อนกว่า โดยจะเป็นสีเทาหรือสีน้ำตาลดำ และจุดเป็นลำตัวจะออกไปทางสีขาวปนเหลือง จึงทำให้ได้อีกชื่อหนึ่งว่า "ปลากระเบนโปลกาด๊อทจุดเหลือง" และจุดดังกล่าวจะลามไปจนถึงใต้ท้อง ซึ่งปลากระเบนโปลกาด๊อทไม่มีลักษณะเช่นนี้

มีความกว้างของลำตัวประมาณ 30 เซนติเมตร ซึ่งนับว่าเล็กกว่าปลากระเบนโปลกาด๊อทเล็กน้อย และพบในแม่น้ำริโอ โตคานทินส์ ในประเทศบราซิลเท่านั้น 

นิยมเลี้ยงเป็นปลาสวยงามเช่นเดียวกับปลากระเบนโปลกาด๊อทและปลากระเบนชนิดอื่น ๆ ในวงศ์เดียวกัน โดยมีรหัสทางการค้าว่า P12 

## อ้างอิง
*Bigtooth River Stingray - Potamotrygon henlei
*นิตยสารอควาเรี่ยมบิส Vol.1 issue 3 ฉบับเดือนกันยายน 2010 คอลัมน์ มหากาพย์ UFO สีดำ โดย Pro Aqua Club
 
## แหล่งข้อมูลอื่น
*รูปและข้อมูลปลากระเบนเฮนไล

หมวดหมู่:วงศ์ปลากระเบนหางสั้น
หมวดหมู่:ปลาตู้
เคียวซูเกะ ฮามาโอะ

**เคียวซูเกะ ฮามาโอะ** (; เกิดวันที่ 25 มิถุนายน ค.ศ. 1991) เป็นอดีตนักแสดง นักร้อง และนายแบบชาวญี่ปุ่นที่ปรากฏตัวในภาพยนตร์และรายการโทรทัศน์หลายรายการ

ใน ค.ศ. 2013 ฮามาโอะประกาศว่าได้ลาวงการบันเทิงในช่วงปลายเดือนกุมภาพันธ์ ค.ศ. 2014 โดยปัจจุบันทำงานเป็นช่างภาพ **STREET PHOTOGRAPHER / DESIGNE MEMBER OF FRAME TOKYO**

## ผลงานเพลง

### อัลบั้มของสตูดิโอ

### ซิงเกิล

## ผลงาน
### ละครโทรทัศน์

### ภาพยนตร์
**[[ครูสาวยากูซ่า เดอะมูฟวี]]* (2009) รับบทเป็น เคียวซูเกะ เทราอูจิ 
**[[ทาคุมิคุง ซีรีส์ 2 ความงามของกระจกสีรุ้ง]]* (2009) รับบทเป็น ฮายามะ ทากูมิ
**[[ทาคุมิคุง ซีรีส์ 3 เศษเสี้ยวที่งดงาม]]* (2010) รับบทเป็น ฮายามะ ทากูมิ
**[[ทาคุมิคุง ซีรีส์ 4 Pure~เพียว]]* (2010) รับบทเป็น ฮายามะ ทากูมิ
**[[ทาคุมิคุง ซีรีส์ 5: อาโนะ ฮาเรตะ อาโอโซระ]]* (2011) รับบทเป็น ฮายามะ ทากูมิ
**[[ขบวนการซามูไร ชินเคนเจอร์ VS โกออนเจอร์ ฉบับจอเงิน BANG!!]] * โกเซย์แบล็ก (เสียงเท่านั้น)
**[[Tensou Sentai Goseiger: Epic on the Movie]]* (2010) รับบทเป็น อากุริ/โกเซย์แบล็ก
**[[ขบวนการเทพสวรรค์ โกเซย์เจอร์ VS ชินเคนเจอร์ เดอะมูฟวี่ ดวลเดือดทูตสวรรค์ท้าซามูไร!]]* (2011) รับบทเป็น อากุริ/โกเซย์แบล็ก
**[[โกไคเจอร์ โกเซย์เจอร์ ซุปเปอร์เซนไต 199 ฮีโร่ สุดยอดสงครามประจัญบาน]]* (2011) รับบทเป็น อากุริ/โกเซย์แบล็ก
**[[กัลบาซาระ: เซ็งโงกุจิไดวะเค็งไงเดซุ]]* (2011) รับบทเป็น โยเฮ
**โจชิไดเซ ไคกิ คลับ* (2012)
**[[มูซาชิโนเซ็ง โนะ ชิไม]]* (2012)
**Messiah Movie* (2013) รับบทเป็น ชิบะ ชูซูเกะ
**Our Kogen Hotel/Bokutachi no Kogen Hotel* (2013) รับบทเป็น ไอซาวะ อายูมุ
**Fumoukaigi - A Barren Conference (2014)
**Taekwondo Damashii: Rebirth (2014)
**Gakuen no Kuroba* (2014) รับบทเป็น นัตสึเมะ เซ็นเซ

### ดีวีดี
* *Frame17* (2008)
* *Maokore 2009: Kimi ni Yell o* (2009)
* *Sugao no Kyosuke* (2010)

### ละครเวที
**The Prince of Tennis Musical*: The Progressive Match Higa Chuu feat. Rikkai (ในฤดูหนาว ค.ศ. 2007-2008)
**The Prince of Tennis Musical*: Dream Live 5th (2008)
**The Prince of Tennis Musical*: The Imperial Presence Hyotei Gakuen feat. Higa Chuu (2008)
**The Prince of Tennis Musical*: The Treasure Match Shitenhouji feat. Hyotei Gakuen (2008–2009)
**The Prince of Tennis Musical*: Dream Live 6th (2009)
**Peacemaker* (2011) รับบทเป็น โซจิ โอกิตะ
**Angel Eyes* (2011)
**Sengoku Basara 3* (2011) รับบทเป็น โชโซกาเบะ โมโตจิกะ
**Working!! (2012) รับบทเป็น โซตะ ทากานาชิ
**The Prince of a Wonderful Town* (2012)
**The Prince of a Wonderful Town - ตอนที่ 2* (2013)
**Messiah Stage* (2013) รับบทเป็น ชิบะ ชูซูเกะ
**Fumoukaigi - A Barren Conference (2014)

## สิ่งพิมพ์
### หนังสือภาพ

## อ้างอิง

## แหล่งข้อมูลอื่น
* 

หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวญี่ปุ่น
ฟาร์อีสต์มูฟเมนต์

**ฟาร์อีสต์มูฟเมนต์** () เป็นวงดนตรีแนวฮิปฮอปและอิเล็กทรอนิกส์ ก่อตั้งในปี ค.ศ. 2003 ในลอสแอนเจลิส รัฐแคลิฟอร์เนีย สมาชิกปัจจุบันประกอบด้วย เคฟ นิช (จีน/ญี่ปุ่น อเมริกัน), โพรห์เกรส (เกาหลีอเมริกัน) และดีเจ เวอร์แมน (ฟิลิปปินส์อเมริกัน) นำเสนอรูปแบบเป็นตัวแทนคนรุ่นใหม่ของคนเชื้อชาติ เกาหลี จีน และฟิลิปปินส์ ตามลำดับ ในสังคมกลุ่มเอเชียนอเมริกัน พวกเขารวมตัวกันเพื่อแสดงในงานแสดงสดหลากเชื้อชาติ ในย่านโคเรียทาวน์ ลอสแอนเจลิส เป็นการแสดงการกุศลเพื่อศูนย์บำบัดยาเสพติด ที่เรียกว่า "Movementality"

พวกเขามีผลงานสร้างชื่อเพลงแรกกับ "Round Round" เพลงประกอบในภาพยนตร์ฮอลีวูดทำเงินเรื่อง  *[[เร็ว..แรงทะลุนรก ซิ่งแหกพิกัดโตเกียว]]* ตั้งแต่ "Round Round" ได้นำไปใช้ในรายการโทรทัศน์หลายรายการ ทั้ง **', **', รายการฮิตทางช่องเอชบีโอ *[[Entourage (TV series)|Entourage]]*, และ *[[Finishing the Game]]* (ภาพยนตร์ในเทศกาลซันแดนซ์ 2007). พวกเขาได้รับคำเชิญให้แสดงในคอนเสิร์ต Power 106's Powerhouse 2009 ถือเป็นเทศกาลฮิปฮอปที่ใหญ่ที่สุดในเวสต์โคสต์ 

ซิงเกิล  "Like a G6" ของพวกเขาขึ้นอันดับ 1 บนบิลบอร์ดฮอต 100 และบนชาร์ตไอจูนส์ ในช่วงปลายเดือนตุลาคม 2010

## อ้างอิง

หมวดหมู่:กลุ่มดนตรีที่ก่อตั้งในปี พ.ศ. 2547
หมวดหมู่:กลุ่มดนตรีฮิปฮอปสัญชาติอเมริกัน
หมวดหมู่:กลุ่มดนตรีป็อปสัญชาติอเมริกัน
หมวดหมู่:กลุ่มดนตรีอิเล็กทรอนิกส์สัญชาติอเมริกัน
หมวดหมู่:กลุ่มดนตรีจากลอสแอนเจลิส
ทางหลวงแผ่นดินหมายเลข 207

**ทางหลวงแผ่นดินหมายเลข 207 สายบ้านวัด–ประทาย** เริ่มต้นจากถนนมิตรภาพ ใน อำเภอคง จังหวัดนครราชสีมา และสิ้นสุดที่อำเภอประทาย จังหวัดนครราชสีมา หรือเรียกชื่อถนนเส้นนี้ว่า **ถนนเจนจบทิศ** แต่เดิมเป็นเส้นทางการเดินทางสายหลักระหว่างจังหวัดนครราชสีมาและจังหวัดขอนแก่น ก่อนที่จะมีการก่อสร้างถนนมิตรภาพเพื่อย่นระยะทางลง

**ถนนเจนจบทิศ** เดิมเป็นทางหลวงแผ่นดินหมายเลข 207 เคยกำหนดให้ถนนเส้นนี้สิ้นสุดถึง อำเภอพล จังหวัดขอนแก่น ซึ่งกรมทางหลวงได้เปลี่ยนแปลงหมายเลขทางหลวงใหม่ ในช่วงอำเภอประทาย ถึง อำเภอบ้านใหม่ไชยพจน์ จังหวัดบุรีรัมย์ เป็นทางหลวงแผ่นดินหมายเลข 202 และถนนเส้นจากอำเภอบ้านใหม่ไชยพจน์ ไปบรรจบกับถนนมิตรภาพ ใน อำเภอพล จังหวัดขอนแก่น เป็นทางหลวงแผ่นดินหมายเลข 2440

## แหล่งข้อมูลอื่น
* ระบบสารสนเทศโครงข่ายทางหลวง 

207
3-207
207
ไลก์อะจีซิกซ์

**"ไลก์อะจีซิกซ์"** () เป็นซิงเกิลในปี ค.ศ. 2010 ในแนวอีเล็กโทรเฮาส์ โดย ฟาร์อีสต์มูฟเมนต์ ร่วมร้องโดยเดอะแคแทแร็กส์ และเดฟ โปรดิวซ์โดยเดอะแคแทแร็กส์ ซิงเกิลติดอันดับ 1 บนบิลบอร์ดฮอต 100 ในสัปดาห์ของวันที่ 30 ตุลาคม ค.ศ. 2010

ชื่อของเพลงนั้นเป็นชื่อเปิดให้คนฟังคิดว่าหมายถึงอะไร สมาชิกของวงฟาร์อีสต์มูฟเมนต์ เคฟ นิช อธิบายกับเอ็มทีวีนิวส์ไว้ "จี 6 นั้นไม่ได้หมายถึงเกเตอร์เรด ไม่ใช่รถเปิดประทุน สี่ประตู ไม่ใช่นาฬิกาข้อมือ ไม่ใช่เดรก เดรกเคยพูดว่ามีเครื่องบิน จี 4 เราเลยพูดว่ามีอะไรสูงกว่า จี 4 มั๊ย แน่นอน มันต้องคือ จี 6"

ท่อนคอรัสของเพลงแซมพลิงมาจากท่อนเวิร์สที่ 2 ของเพลง  "Booty Bounce" ของเดฟ 

## อ้างอิง

หมวดหมู่:เพลงในปี พ.ศ. 2552
หมวดหมู่:ซิงเกิลในปี พ.ศ. 2553
หมวดหมู่:ซิงเกิลอันดับ 1 ในบิลบอร์ดฮอต 100
พระนางคำผูย

**สมเด็จพระอัครมเหสีคำผูย** (, *สมเด็ดพระอักคะระมะเหสีคำผูย*, พระราชสมภพ 12 กรกฎาคม พ.ศ. 2455 ณ หลวงพระบาง ประเทศลาว — 12 ธันวาคม พ.ศ. 2524 ณ ค่ายสัมมนาใกล้บ้านสบฮาว เมืองเชียงค้อ แขวงหัวพัน ประเทศลาว) พระอัครมเหสีในสมเด็จพระเจ้าศรีสว่างวัฒนา พระมหากษัตริย์องค์สุดท้ายแห่งราชอาณาจักรลาว

## พระประวัติ
**สมเด็จพระอัครมเหสีคำผูย** เสด็จพระราชสมภพเมื่อวันที่ 12 กรกฎาคม พ.ศ. 2455 ณ เมืองหลวงพระบาง ประเทศลาว พระธิดาในองค์สมเด็จเจ้าฟ้าชายคำพัน เจ้ากรมมหาเสนาบดี กับเสด็จเจ้าหญิงคำอ้วน ต่อมาพระนางคำผูยได้อภิเษกสมรสกับสมเด็จพระเจ้าศรีสว่างวัฒนา เมื่อวันที่ 7 สิงหาคม พ.ศ. 2473 มีพระโอรส-ธิดาทั้งหมด 6 พระองค์ ได้แก่
# เจ้าฟ้าชายวงศ์สว่าง มกุฎราชกุมารแห่งลาว (Crown Prince Vong Savang, 27 กันยายน พ.ศ. 2474 - มกราคม พ.ศ. 2523) 
# เจ้าฟ้าชายศรีสว่าง (Prince Sisavang Savang, ธันวาคม พ.ศ. 2478 - พ.ศ. 2521) 
# เจ้าฟ้าชายสว่าง (Prince Savang) 
# เจ้าฟ้าโสริยาวงศ์ สว่าง (Prince Sauryavong Savang, 22 มกราคม พ.ศ. 2480 - 2 มกราคม พ.ศ. 2561) 
# เจ้าฟ้าหญิงสะหวีวัน (ฉวีวรรณ - Princess Savivanh Savang, พ.ศ. 2476 - 4 มกราคม พ.ศ. 2550) 
# เจ้าฟ้าหญิงธารา (Princess Thala Savang, 10 มกราคม พ.ศ. 2478 - 14 เมษายน พ.ศ. 2549) 

พระนางได้ดำรงพระอิสริยยศเป็น *"พระอัครมเหสีลาว"* (Queen of Laos) พระนางและพระสวามีได้ประกอบพระราชกรณียกิจทางสาธารณะและงานประเพณีการกุศลอย่างสม่ำเสมอ ในวันที่ 26 พฤศจิกายน พ.ศ. 2518 สมเด็จพระเจ้าศรีสว่างวัฒนาทรงสละราชบัลลังก์ ก่อนการสถาปนา สาธารณรัฐประชาธิปไตยประชาชนลาว 1 อาทิตย์ โดยฝ่ายปะเทดลาวได้ทำการรัฐประหารยึดอำนาจและเปลี่ยนแปลงการปกครอง พระนางและพระราชวงศ์ทรงถูกส่งไปจองจำที่ค่ายสัมมนาที่หมู่บ้านสบฮาว ภายหลังพระนางก็สวรรคตในวันที่ 12 ธันวาคม พ.ศ. 2524 สิริพระชนมายุ 69 พรรษา บางส่วนเชื่อว่าสวรรคตเนื่องจากการขาดสารอาหาร

## เครื่องราชอิสริยาภรณ์

## อ้างอิง

## แหล่งข้อมูลอื่น
*Laos - "seminar Camps" And The Death Of King Savang Vatthana 
*Photographs of Royal Family of Laos

หมวดหมู่:ราชวงศ์ลาว
หมวดหมู่:ราชินีแห่งลาว
หมวดหมู่:มกุฎราชกุมารีแห่งลาว
คำผูย
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:คู่สมรสของนายกรัฐมนตรีลาว
หมวดหมู่:ราชวงศ์ล้านช้างร่มขาว
กง

**กง** (ชื่อวิทยาศาสตร์: *Hanguana malayana*) เป็นพืชใบเลี้ยงเดี่ยวอยู่ในวงศ์กง เป็นพืชจำพวกไม้ล้มลุก เมื่อโตเต็มที่อาจสูงถึง 2 เมตร มีไหลลอยน้ำได้ ใบเป็นรูปใบหอกเรียว ยาว 20-120 เซนติเมตร ปลายใบแหลมยาว โคนใบรูปลิ่ม แผ่นใบค่อนข้างหนา เส้นแขนงใบเรียงขนานกัน มีเส้นแขนงใบย่อยตัดขวางจำนวนมาก กาบใบยาวหุ้มลำต้น ก้านใบช่วงล่างยาวกว่าช่วงปลายต้น ช่อดอกแบบแยกแขนง ยาวได้ถึง 120 เซนติเมตร

ดอกของกงจะออกเดี่ยว ๆ หรือเป็นกระจุกเล็ก ๆ บนช่อแยกแขนง มีกลีบรวม 6 กลีบ วงนอก 3 กลีบ ยาว 2-2.5 มิลลิเมตร วงใน 3 วงยาวกว่าวงนอกเล็กน้อย มีสีเหลืองอมเขียวหรือสีขาว มีจุดสีแดงด้านใน เกสรเพศผู้ติดอยู่ที่โคนกลีบรวม ยาวประมาณ 0.3 เซนติเมตร เกสรเพศผู้ที่เป็นหมันขนาดเล็กในดอกเพศเมีย เกสรเพศเมียติดทน ส่วนผล เมื่อสุกจะมีสีแดง รูปรี ยาวประมาณ 2 เซนติเมตร

ต้นกงมีการกระจายพันธุ์กว้าง พบตั้งแต่ประเทศศรีลังกา เวียดนาม และแถบคาบสมุทรมลายู ส่วนในประเทศไทยพบเฉพาะภาคใต้ ขึ้นในน้ำตามลำห้วย ป่าพรุ ที่ชื้นแฉะ หรือขึ้นตามพื้นดินที่ลาดชันในป่าดิบชื้น ขึ้นตั้งแต่ระดับน้ำทะเลจนถึงประมาณ 700 เมตร

## ชื่อพ้องและชื่อท้องถิ่น
ต้นกงมีชื่อพ้องหลายชื่อ รวมถึงในประเทศไทยมีการเรียกชื่อแตกต่างกันในแต่ละที่ ดังนี้
* **ชื่อพ้อง**
** *Veratrum malayanum* (Jack, 1820)
** *Hanguana kassintu* (Blume, 1827)
** *Susum anthelminthicum* (Blume in J.J.Roemer & J.A.Schultes, 1830)
** *Veratronia malayana* (Jack, Miq., 1859)
** *Susum minus* (Miq., 1861)
** *Susum kassintu* (Blume, Kurz, 1873)
** *Susum malayanum* (Jack, Planch., 1892)
** *Susum malayanum f. aquatica* (Backer, 1924)
** *Hanguana aquatica* (Kaneh., 1935)
** *Hanguana anthelminthica* (Blume, Masam., 1942)
* **ชื่อท้องถิ่น**
** กง - นครศรีธรรมราช
** บากง - มลายูใต้, มลายู, นราธิวาส
** ปรง - ภาคกลาง, สมุทรสาคร
** ปรง - ปัตตานี

## อ้างอิง

กง
เทียนเหอ-1

**เทียนเหอ-1** หรือ **TH-1** (;  มีความหมายว่า "ทางช้างเผือก" หรือ "แม่น้ำในท้องฟ้า") เป็นซูเปอร์คอมพิวเตอร์ ณ ศูนย์ซูเปอร์คอมพิวเตอร์แห่งชาติแห่งเทียนจิน ประเทศจีน นับเป็นหนึ่งในซูเปอร์คอมพิวเตอร์ระดับเพตะฟล็อปที่ยังมีอยู่จำนวนน้อยในปัจจุบัน

ในเดือนตุลาคม ค.ศ. 2010 รุ่นที่ได้รับการพัฒนาของเทียนเหอ-1 คือ เทียนเหอ-1 เอ ได้แซงหน้าซูเปอร์คอมพิวเตอร์จากัวร์ ของห้องปฏิบัติการแห่งชาติโอคริดจ์ เป็นซูเปอร์คอมพิวเตอร์ที่เร็วที่สุดในโลก โดยมีอัตราการคำนวณสูงสุดถึง 2.507 เพตะฟล็อป 

เทียนเหอ-1 และเทียนเหอ-1 เอ ต่างก็ใช้ลินุกซ์

## อ้างอิง

## แหล่งข้อมูลอื่น
*National University of Defense Technology Official website  
* 
* 
* 
* 

 

 



หมวดหมู่:ซูเปอร์คอมพิวเตอร์
เทคโนโลยีสังคม

**เทคโนโลยีสังคม**ถูกใช้ครั้งแรกเป็นชื่อของหนังสือ *Social Technology* โดย โอลาฟ เฮลเมอร์, เบอร์นิซ บราวน์ และเธโอดอร์ กอร์ดอน จากบริษัท Rand Corporation อันเป็นผลมาจากการขยายตัวของสังคมออนไลน์ สังคมสาธารณูปโภคและอื่น ๆ 

ในการใช้งานปัจจุบัน เทคโนโลยีสังคมเป็นเทคโนโลยีที่เป็นไปเพื่อจุดประสงค์ของสังคม ซึ่งแต่เดิมมันหมายถึงการประยุกต์สังคมศาสตร์เพื่อวัตถุประสงค์ต่างๆ โดยเฉพาะอย่างยิ่งการเลือกและการใช้ประโยชน์จากผู้เชี่ยวชาญในการตัดสินใจ 

สังคมเทคโนโลยียังหมายถึงซอฟต์แวร์ที่ไม่ได้จำกัดอยู่แต่เพียงเรื่องของซอฟต์แวร์คอมพิวเตอร์ แต่ยังรวมถึงกระบวนการในการติดต่อสื่อสารทางสังคม ซึ่งรวมถึงการสื่อสารทางสังคมที่เริ่มต้นด้วยโทรเลขและโทรศัพท์นานก่อนที่ผู้คนจะใช้คอมพิวเตอร์ เทคโนโลยีสังคมยังรวมไปถึงเทคโนโลยีเก่า ๆ เช่นระบบไปรษณีย์และวิธีการอื่นๆ ในการสื่อสารระหว่างบุคคล

## อ้างอิง

หมวดหมู่:เศรษฐศาสตร์สังคม
ปลาปักเป้าแคระ

**ปลาปักเป้าแคระ** หรือ **ปลาปักเป้าปิ๊กมี่** (; ) เป็นปลาปักเป้าชนิดหนึ่ง อยู่ในวงศ์ปลาปักเป้าฟันสี่ซี่ (Tetraodontidae) 

## ลักษณะ
มีลักษณะทั่วไปคล้ายกับปลาปักเป้าสมพงษ์ (*C. lorteti*) ซึ่งอยู่ในสกุลเดียวกัน แต่ว่าปลาปักเป้าแคระมีสีพื้นลำตัวเป็นสีเขียวเหลือบทองมากกว่า มีลายเป็นบนตัวสีดำ ใต้ท้องมีสีขาว ดวงตามีลักษณะกลมโต สามารถกลอกกลิ้งไปมาได้ ตาไม่เป็นสีแดงเหมือนปลาปักเป้าสมพงษ์ ตัวผู้มีลักษณะต่างจากตัวเมียเห็นได้ชัดเจน โดยตัวผู้จะมีขนาดใหญ่กว่าตัวเมีย
ปลาปักเป้าแคระ จัดเป็นปลาในอันดับปลาปักเป้าที่มีขนาดเล็กที่สุดในโลก กล่าวคือ เมื่อโตเต็มที่แล้วจะมีขนาดไม่เกิน 1 นิ้ว แต่โดยมากแล้วจะมีขนาดเฉลี่ย 3.5 เซนติเมตร มีการแพร่กระจายพันธุ์อยู่เฉพาะแม่น้ำแพมบา ในรัฐเกรละ ทางตอนใต้ของประเทศอินเดียเท่านั้น  สามารถอาศัยอยู่ได้ทั้งในน้ำกร่อยและน้ำจืดสนิท 

ปลาปักเป้าแคระ เป็นปลาปักเป้าอีกชนิดหนึ่งที่ไม่มีนิสัยดุร้าย จึงสามารถเลี้ยงรวมกันหลาย ๆ ตัวได้ หรือเลี้ยงรวมกับปลาชนิดอื่น ๆ  จึงนิยมเลี้ยงกันในตู้ปลาที่เลี้ยงพรรณไม้น้ำ เพื่อให้กำจัดหอยตัวเล็ก ๆ ที่เป็นศัตรูกับไม้น้ำ เนื่องจากเป็นปลาที่กินพวกสัตว์น้ำมีเปลือกเป็นอาหาร ปัจจุบันสามารถเพาะเลี้ยงขยายพันธุ์ในตู้เลี้ยงได้แล้ว

## อ้างอิง

## แหล่งข้อมูลอื่น
*http://www.dwarfpuffers.com/ 
*ข้อมูลและภาพปลาปักเป้าแคระจาก Fishbase.com

หมวดหมู่:การเลี้ยงปลา
หมวดหมู่:วงศ์ปลาปักเป้าฟันสี่ซี่
หมวดหมู่:ปลาตู้
หมวดหมู่:ปลาที่พบในประเทศอินเดีย
ยู-คาร์เมน เอ คาเยลีทชา

**ยู-คาร์เมน เอ คาเยลีทชา** (U-Carmen eKhayelitsha แปลว่า คาร์เมน ที่ คาเยลีทชา) หรือ **U-Carmen** เป็นภาพยนตร์เพลงอุปรากรที่ออกฉายในปี ค.ศ. 2005 อำนวยการสร้างและกำกับโดยมาร์ก ดอร์นฟอร์ด-เมย์ ผู้กำกับชาวอังกฤษเชื้อสายแอฟริกาใต้ เป็นภาพยนตร์ร่วมสมัยที่ดัดแปลงมาจากเนื้อเรื่องจากอุปรากรการ์เมนของฌอร์ฌ บีแซโดยใช้คำร้องต้นฉบับภาษาฝรั่งเศสผสมผสานกับดนตรีพื้นเมืองแอฟริกันในภาษาโคซา

ภาพยนตร์เรื่องนี้ถ่ายทำที่ย่านคาเยลีทชา (Khayelitsha) นอกเมืองเคปทาวน์ แอฟริกาใต้ โดยใช้นักแสดงสมัครเล่นผิวดำที่ไม่เคยแสดงภาพยนตร์มาก่อน บทการ์เมน รับบทโดย พอลีน มาเลเฟน ซึ่งเป็นภรรยาของผู้กำกับ และเป็นผู้แปลบทร้องบางส่วนจากต้นฉบับภาษาฝรั่งเศสเป็นภาษาโคซา นักแสดงทั้งหมดใช้เวลาฝึกซ้อมเป็นเวลา 4 สัปดาห์ แล้วถ่ายทำจริงโดยไม่มีการบันทึกเสียงทับ

ภาพยนตร์ออกฉายรอบปฐมทัศน์ที่ประเทศเยอรมนี ในเทศกาลภาพยนตร์นานาชาติเบอร์ลินประจำปี ค.ศ. 2005 และได้รับรางวัลหมีทองคำประจำปีนั้น

## ดูเพิ่ม
* คาร์เมน: อะฮิปโฮเปรา

## อ้างอิง

## แหล่งข้อมูลอื่น
* เว็บไซต์อย่างเป็นทางการ โดยทาง Archive.org 
* Cape Town Magazine Article about U-Carmen with sound 
* *[https://www.imdb.com/tt0445776 U-Carmen eKhayelitsha]* ที่อินเทอร์เน็ตมูวีเดตาเบส
* 

หมวดหมู่:ภาพยนตร์เพลง
หมวดหมู่:ภาพยนตร์แอฟริกาใต้
หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์ยอดเยี่ยม รางวัลหมีทองคำ
หมวดหมู่:ภาพยนตร์ที่ถ่ายทำในประเทศแอฟริกาใต้
เรือพิฆาตอิโซกาเซะ

**เรือพิฆาตอิโซกาเซะ** () เป็นเรือพิฆาตชั้นคาเงโร (Kagerō) ของกองทัพเรือจักรวรรดิญี่ปุ่น เป็นเรือลำที่สองที่ใช้ชื่อนี้ ลำแรกคือเรือลำแรกในชั้นเรือพิฆาตอิโซกาเซะ (Isokaze)

ในวันที่ 7 เมษายน ค.ศ. 1945 *อิโซกาเซะ* ได้คุ้มกันเรือประจัญบาน *[[เรือประจัญบานยามาโตะ|ยามาโตะ]]* จากทะเลใน (อยู่ระหว่าง เกาะฮนชู เกาะชิโกะกุ และ เกาะคีวชู) เพื่อเข้าปฏิบัติการเท็งโงโจมตีกองกำลังฝ่ายสัมพันธมิตรที่จังหวัดโอกินาว่า เรือโดนโจมตีจากเครื่องบินของกองกำลังเฉพาะกิจที่ 58 และจมลงด้วยห่ากระสุน 280 กิโลเมตรทางตะวันตกเฉียงใต้ของเมืองนางาซากิ (Nagasaki) () ลูกเรือเสียชีวิต 20 นาย ส่วนที่เหลือได้รับความช่วยเหลือจากเรือลำอื่น

## เชิงอรรถ

## อ้างอิง

## บรรณานุกรม
* 
*
* 

## แหล่งข้อมูลอื่นs
*CombinedFleet.com: ''Kagero''-class destroyers
*CombinedFleet.com: ''Isokaze'' history
*https://www3.nhk.or.jp/nhkworld/en/news/20180208_09/

หมวดหมู่:เรือพิฆาต
หมวดหมู่:เรือพิฆาตในสงครามโลกครั้งที่สอง
หมวดหมู่:เรือพิฆาตของกองทัพเรือญี่ปุ่น
หมวดหมู่:เรือพิฆาตของกองทัพเรือจักรวรรดิญี่ปุ่น
หมวดหมู่:เรือรบญี่ปุ่นในสงครามโลกครั้งที่สอง
หมวดหมู่:เรืออับปางในสงครามโลกครั้งที่สอง
หมวดหมู่:เรืออับปางในทะเลจีนตะวันออกระหว่างสงครามโลกครั้งที่สอง
หมวดหมู่:เรือที่ถูกจมโดยเครื่องบินสหรัฐ
หมวดหมู่:เรือพิฆาตที่ถูกจมโดยเครื่องบิน
หมวดหมู่:ปฏิบัติการเท็งโง
หมวดหมู่:อุบัติเหตุทางทะเลในเดือนเมษายน พ.ศ. 2488
เรือพิฆาตฮามากาเซะ

**เรือพิฆาตฮามากาเซะ** () เป็นเรือพิฆาตชั้นคาเงโง (Kagero) ของกองทัพเรือจักรวรรดิญี่ปุ่น

ในวันที่ 7 เมษายน ค.ศ. 1945 *ฮามากาเซะ* ได้คุ้มกันเรือประจัญบาน *[[เรือประจัญบานยามาโตะ|ยามาโตะ]]* จากทะเลใน (อยู่ระหว่าง เกาะฮนชู เกาะชิโกะกุ และ เกาะคีวชู) เพื่อเข้าปฏิบัติการเท็งโงโจมตีกองกำลังฝ่ายสัมพันธมิตรที่จังหวัดโอกินาวะ เรือโดนโจมตีจากเครื่องบินของกองกำลังเฉพาะกิจที่ 58 และจมลง 280 กิโลเมตรทางตะวันตกเฉียงใต้ห่างจากเมืองนางาซากิ (Nagasaki) ()

## เชิงอรรถ

## อ้างอิง
*  CombinedFleet.com: ''Kagero''-class destroyers
*  CombinedFleet.com: ''Hamakaze'' history

หมวดหมู่:เรือพิฆาต
หมวดหมู่:เรือพิฆาตในสงครามโลกครั้งที่สอง
หมวดหมู่:เรือพิฆาตของกองทัพเรือญี่ปุ่น
หมวดหมู่:เรือพิฆาตของกองทัพเรือจักรวรรดิญี่ปุ่น
หมวดหมู่:เรือรบญี่ปุ่นในสงครามโลกครั้งที่สอง
หมวดหมู่:เรืออับปางในสงครามโลกครั้งที่สอง
หมวดหมู่:เรืออับปางในทะเลจีนตะวันออกระหว่างสงครามโลกครั้งที่สอง
หมวดหมู่:เรือที่ถูกจมโดยเครื่องบินสหรัฐ
หมวดหมู่:เรือพิฆาตที่ถูกจมโดยเครื่องบิน
หมวดหมู่:ปฏิบัติการเท็งโง
หมวดหมู่:อุบัติเหตุทางทะเลในเดือนเมษายน พ.ศ. 2488
อินก็อดวีทรัสต์

thumb|อินก็อดวีทรัสต์ ปรากฏอยู่บนธนบัตร
**อินก็อดวีทรัสต์** () แปลตามตัวอักษรว่า "เราเชื่อมั่นในพระเจ้า" เป็นคำขวัญประจำชาติสหรัฐ
## ที่มา
ในสมัยอับราฮัม ลินคอล์น เป็นประธานาธิบดีสหรัฐ ได้มีการเสนอให้มีการใช้ถ้อยคำที่สื่อถึงพระเจ้าบนเหรียญกษาปณ์ ผู้อำนวยการโรงกษาปณ์เสนอให้ใช้คำขวัญว่า *"ก็อด, อาวเวอร์ ทรัสต์"* หรือ* "พระเจ้าคือความเชื่อมั่นของเรา"* แต่เปลี่ยนใหม่เป็น "อิน ก็อด วี ทรัสต์" 
จากนั้นมา "อิน ก็อด วี ทรัสต์" ก็ปรากฏอยู่บนเหรียญกษาปณ์ของสหรัฐ ครั้งแรกบนเหรียญ 2 เซ็นต์ในปี 2407 พอปีถัดมา สภาคองเกรสก็อนุมัติให้โรงกษาปณ์พิมพ์คำขวัญ "อิน ก็อด วี ทรัสต์" ลงบนเหรียญเงินและเหรียญทองที่ยังพอมีพื้นที่เหลือให้พิมพ์ข้อความ ถึงปี 2499 "อิน ก็อด วี ทรัสต์" ได้กลายเป็นคำขวัญประจำชาติสหรัฐเมื่อ ดไวต์ ดี. ไอเซนฮาวร์ ประธานาธิบดีสหรัฐ ลงนามอนุมัติ กระทั่งวันที่ 1 ตุลาคม 2500 "อิน ก็อด วี ทรัสต์" ก็ได้ฤกษ์ปรากฏบนธนบัตรดอลลาร์สหรัฐ

## อ้างอิง
http://www.artsmen.net/content/show.php?Category=newsboard&No=5816 

หมวดหมู่:คำขวัญ
หมวดหมู่:สัญลักษณ์ประจำชาติสหรัฐ
วัดดาวเรือง (อำเภอชุมแพ)

**วัดดาวเรือง** ตั้งอยู่ที่ บ้านดอนหัน หมู่ที่ 9 ตำบลชุมแพ อำเภอชุมแพ จังหวัดขอนแก่น  เป็นชนิดวัดราษฎร์  สังกัดคณะสงฆ์มหานิกาย เป็นวัดที่ก่อตั้งมาตั้งแต่ พ.ศ. 2499-2502 
## ประวัติ
**วัดดาวเรือง** ตั่งอยู่เลขที่ 79 บ้านดอนหัน หมู่ 9 ตำบลชุมแพ อำเภอชุมแพ จังหวัดขอนแก่น สังกัดคณะสงฆ์มหานิกาย ที่ดินตั่งวัดมีเนื้อที่ 6 ไร่ 2 งาน 88 ตะรางวา น.ส.3 ก. เลขที่ 1480 อาณาเขต ทิศเหนือประมาณ 2 เส้น จดถนนสาธารณะ ทิศใต้ประมาณ  2 เส้น 2 วา จดถนนสาธารณะ ทิศตะวันออกประมาณ 2 เส้น 6 วา จดถนนสาธารณะ ทิศตะวันตกประมาณ 2 เส้น 9 วา จดถนนสาธารณะ  อาคารเสนาสนะประกอบด้วยศาลาการเปรียญ กว้าง 10 เมตร ยาว 12.50 เมตร เป็น อาคารครึ่งตึกครึ่งไม้ สร้างเมื่อ พ.ศ. 2528 และกุฎิสงฆ์ 2 หลัง เป็นอาคารไม้ 1 หลัง ครึ่งตึกครึ่งไม้ 1 หลัง ปูชนียวัตถุมี พระพุทธรูป 1 องค์ ขนาดหน้าตักกว้าง 2 เมตร สูง 3.50 เมตร 
**วัดดาวเรือง** ตั้งเมื่อ พ.ศ. 2465 เคยย้ายที่ตั้งวัดประมาณปี พ.ศ. 2499-2502 ชาวบ้านเรียกว่า **วัดดอนหัน** การบริหารและการปกครอง มีเจ้าอาวาสเท่าที่ทราบนาม คือ รูปที่ 1 พระอธิการนวล พ.ศ. 2465-2469 รูปที่ 2 พระอธิการหอม พ.ศ. 2469-2488 รูปที่ 3 พระอธิการพิพัฒน์ ฐนฺตฺตโม พ.ศ. 2488-2494 รูปที่ 4 พระอธิการสมบูรฌ์ เกสโว พ.ศ. 2503-2513 รูปที่ 5 พระอธิการทองดี จกฺกธมฺโม พ.ศ. 2513-2528 รูปที่ 6 พระอธิการแซ้ง สุนฺทรธมฺโม พ.ศ. 2517-2518 รูปที่ 7 พระอธิการวิไล อภิจนฺโท พ.ศ. 2518-2521 รูปที่ 8 พระอธิการผา อานนฺโท พ.ศ. 2521-2524 รูปที่ 9 พระอธิการมาก ญาณวโร พ.ศ. 2524-2525 รูปที่ 10 พระอธิการทองแดง จนฺทกาโม พ.ศ. 2525-2526 รูปที่ 11 พระอธิการแก้ว กตฺติธมฺโม พ.ศ. 2526-2529 รูปที่ 12 พระอธิการบุญสนอง ทีปธมฺโม พ.ศ. 2529-2530 รูปที่ 13 พระอธิการทองอินทร์ จรปญฺโญ พ.ศ. 2530-2531 รูปที่ 14 พระอธิการบุญสนอง ทีปธมฺโม พ.ศ. 2531-2532 รูปที่ 15 พระแสน ติกฺขปญฺโญ พ.ศ. 2532-2534 รูปที่ 16 พระอธิการสาวท สิริปุญฺโญ พ.ศ. 2534-2535 รูปที่ 17 พระประสิทธิ์ ทีปธมฺโม พ.ศ. 2535 เป็นต้นมา การศึกษามีโรงเรียนปริยัติธรรมแผกธรรม เปิดสอนเมื่อ พ.ศ. 2505

## ศาสนวัตถุ
# พระพุทธรูป 1 องค์ ขนาดหน้าตักกว้าง 2 เมตร สูง 3.50 เมตร
# ศาลาการเปรียญ กว้าง 10 เมตร ยาว 12.50 เมตร

## ลำดับเจ้าอาวาส

## อ้างอิง

ดาวเรืองชุมแพ
ปลาปักเป้าแอมะซอน

**ปลาปักเป้าแอมะซอน** () เป็นชื่อของปลาปักเป้า 2 ชนิดที่อยู่ในสกุล *Colomesus* ในวงศ์ปลาปักเป้าฟันสี่ซี่ (Tetraodontidae)

ทั้ง 2 ชนิดนี้ได้แก่ *C. psittacus* และ *C. asellus* จัดเป็นปลาปักเป้าที่มีขนาดเล็ก มีนิสัยไม่ดุร้ายและชอบอยู่รวมกันเป็นฝูง กินอาหารจำพวกสัตว์น้ำมีเปลือก อาทิ กุ้ง, หอย หรือปู มีการกระจายพันธุ์ในลุ่มแม่น้ำแอมะซอนแถบประเทศเปรู, เวเนซุเอลา, โคลอมเบีย, กายอานา และบราซิล

ความแตกต่างของทั้ง 2 ชนิดนี้ กล่าวคือ *C. psittacus* มีขนาดความยาวเต็มที่ได้ถึง 30 เซนติเมตร และเป็นปลาสองน้ำที่อพยพไปมาระหว่างน้ำจืด-น้ำกร่อย-ทะเล ในขณะที่ *C. asellus* มีขนาดเล็กกว่า โดยมีขนาดเฉลี่ยประมาณ 8 เซนติเมตร โตเต็มที่ได้ถึง 15 เซนติเมตร และมีแถบสีดำที่บริเวณหลังและเป็นวงแหวนบริเวณโคนครีบหาง และจะอาศัยอยู่เฉพาะแค่ในน้ำกร่อยกับน้ำจืดเท่านั้น

ทั้ง 2 ชนิดนี้ นิยมเลี้ยงเป็นปลาสวยงาม โดยเฉพาะในชนิด *C. asellus* มีการจำหน่ายในประเทศไทยด้วย จัดเป็นปลานำเข้าที่ราคาไม่แพง

## อ้างอิง
* นิตยสารอควาเรี่ยมบิส Vol.1 issue 4 ฉบับเดือนตุลาคม 2010 คอลัมน์ *เปิดกรุ...ปักเป้าน้ำจืด*
* ปักเป้าแอมะซอน

## แหล่งข้อมูลอื่น
* รูปและข้อมูลปลาปักเป้าแอมะซอนชนิด ''C. psittacus''
* รูปและข้อมูลปลาปักเป้าแอมะซอนชนิด ''C. asellus''

หมวดหมู่:วงศ์ปลาปักเป้าฟันสี่ซี่
หมวดหมู่:ปลาทวีปอเมริกาใต้
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาน้ำจืด
หมวดหมู่:ปลาตู้
การทัพหมู่เกาะโซโลมอน

**การทัพหมู่เกาะโซโลมอน** เป็นการทัพหลักของสงครามมหาสมุทรแปซิฟิกในสงครามโลกครั้งที่สอง การทัพเริ่มต้นขึ้นเมื่อญี่ปุ่นยกพลขึ้นบกและยึดครองดินแดนหลายแห่งในหมู่เกาะโซโลมอนบริเตนและเกาะบัวเกนวิลล์ (Bougainville) ในดินแดนแห่งนิวกินีระหว่าง 6 เดือนแรกของปี ค.ศ. 1942 ญี่ปุ่นได้ยึดพื้นที่หลายส่วนและเริ่มสร้างท่าเรือและสนามบินหลายแห่งเพื่อใช้ป้องกันแนวด้านข้างของการบุกโจมตีในนิวกินี การสร้างแนวปลอดภัยสำหรับฐานทัพหลักของญี่ปุ่นอยู่ที่ราบวล (Rabaul) ในนิวบริเตน (New Britain) และเป็นฐานทัพที่จัดเตรียมเพื่อหยุดเส้นทางลำเลียงเสบียงระหว่างมหาอำนาจฝ่ายสัมพันธมิตรคือสหรัฐอเมริกา ออสเตรเลีย และ นิวซีแลนด์

เพื่อปกป้องการสื่อสารและเส้นทางลำเลียงเสบียงในแปซิฟิกใต้ ฝ่ายสัมพันธมิตรได้สนับสนุนการรุกตอบโต้ในนิวกินีและโดดเดี่ยวฐานทัพญี่ปุ่นในราบวล และ ได้โต้กลับญี่ปุ่นในหมู่เกาะโซโลมอนด้วยการยกพลขึ้นบกที่กัวดาลคาแนล, (ดู การทัพกัวดาลคาแนล) และเกาะเล็กๆที่อยู่ใกล้เคียงในวันที่ 8 สิงหาคม ค.ศ. 1942 การยกพลขึ้นบกนี้เป็นการเริ่มต้นการต่อสู้แบบผสมผสานระหว่างสองปรปักษ์ เริ่มต้นด้วยยกพลขึ้นบกที่กัวดาลคาแนล ตามติดด้วยยุทธการหลายครั้งในตอนกลางและตอนเหนือของหมู่เกาะโซโลมอน และรอบๆเกาะนิวกินี และเกาะบัวเกนวิลล์

ในการทัพนี้เป็นการต่อสู้ทั้งบนแผ่นดิน ในทะเล และกลางอากาศ สัมพันธมิตรยัดเยียดความเสียหายที่ไม่สามารถทดแทนได้ในด้านสินทรัพย์ทางทหารให้กับญี่ปุ่น สัมพันธมิตรยึดบางส่วนของหมู่เกาะโซโลมอนกลับคืนมาได้ (แม้ว่าจะมีการต่อต้านในเวลาต่อมาจนกระทั่งสงครามสิ้นสุด) และสามารถแบ่งแยกและโดดเดี่ยวญี่ปุ่นบางต่ำแหน่งซึ่งได้ตัดผ่าน การทัพหมู่เกาะโซโลมอนได้มาบรรจบกับการนิวกินี

## เชิงอรรถ

## บรรณานุกรม

*
*
*
*
*
*
*
*
*
*
*
*
*
*
*
*
*
* on Google Books
* 
*
*
*
* 

## อ่านเพิ่ม
* 
* (translation of excerpts from the *[[Senshi Sōsho]]*)
* Also available at:  http://www.ibiblio.org/hyperwar/USMC/USMC-C-NSol/index.html
*
*
*
*
*
*
*
*
*
*
* WW2DB: Solomons Campaign
*- Translation of the official record by the Japanese Demobilization Bureaux detailing the Imperial Japanese Army and Navy's participation in the Southwest Pacific area of the Pacific War.
*
*

## แหล่งข้อมูลอื่น

*
*
* Hungerford, T. A. G. (1952). *The Ridge and the River*. Sydney: Angus & Robertson. Republished by Penguin, 1992; .
*

หมวดหมู่:สงครามแปซิฟิก
หมวดหมู่:การทัพในสงครามโลกครั้งที่สอง
ทราเวียนเกมส์

**ทราเวียน เกม** () หรือในชื่อเดิมคือ**ทราเวียน เกม จีเอ็มบีเอช**()เป็นบริษัทที่พัฒนาเกมเล่นบนเบราว์เซอร์ในรูปแบบของออนไลน์มีพนักงานทำงานมากกว่า 100 คนในเยอรมนี และสามารถเป็นบริษัทผลิตเกมออนไลน์ที่เล่นบนเบราว์เซอร์ใหญ่ในปี ค.ศ. 2004
## เกม
* ทราเวียน เป็นเกมวางแผนสร้างเมืองออกจำหน่ายในปี ค.ศ. 2004 และในปี ค.ศ. 2006 ได้รับรางวัล**ซุปเปอร์เบราว์เซอร์เกม**
* ทราเวียนส์ เดิมชื่อ ทราเวียนเนอร์ เป็นเกมที่พัฒนามาจากทราเวียนโดยเพิ่มด้านกราฟิกเข้ามา
* Wewaii เปิดตัวในปี ค.ศ. 2009 โดยผู้เล่นรับบทบาทเป็นผู้จัดการโรงแรม
* Imperion เป็นเกมจัดสรรทรัพยากร
* Goalunited เกมบริหารสโมสรฟุตบอล
* Ballersunited เกมบริหารสโมสรบาสเกตบอล
* MiraMagia เกมพิชิตภารกิจ เลี้ยงมังกร และดูแลสวน
* Remanum

## อ้างอิง

## ดูเพิ่ม
*Travian Games  - เว็บไซด์ของบริษัท

หมวดหมู่:บริษัทผู้พัฒนาวิดีโอเกม
โยฮันเนส เฮเวลิอุส

**โยฮันเนส เฮเวลิอุส** (; ในภาษาเยอรมันรู้จักกันในนาม *Hevel*; ;  – 28 มกราคม ค.ศ. 1687) เป็นสมาชิกสภา และประธานสภาเมืองเก่ากดัญสก์ (ในเครือจักรภพโปแลนด์-ลิทัวเนีย) ในฐานะนักดาราศาสตร์ เขาได้รับยกย่องว่าเป็น "ผู้ค้นพบภูมิลักษณ์ดวงจันทร์" และระบุกลุ่มดาวใหม่ 10 ดวง ในจำนวนนี้มี 7 กลุ่มที่ยังคงได้รับการยอมรับจากนักดาราศาสตร์

## ศัพทมูลวิทยา
ตามรายงานจาก Polish Academy of Sciences (1975) ต้นกำเนิดของชื่อสืบถึงนามสกุล Hawke รูปสะกดในอดีตอีกแบบของศัพท์ภาษาอังกฤษ hawk ซึ่งเปลี่ยนไปเป็น *Hawelke* หรือ *Hawelecke* ในภาษาโปแลนด์ เขารู้จักกันในชื่อ *ยัน แฮแวลียุช* ชื่อในรูปแบบอื่นได้แก่ Hewel, Hevel, Hevelke หรือ Hoefel, Höwelcke, Höfelcke.
Feliks Bentkowski (1814) รายงานว่า ในช่วงต้น เขาก็ลงชื่อเป็น Hoefelius นอกจากชื่อที่แผลงเป็นภาษาละตินแล้ว Ludwig Günther-Fürstenwalde (1903) ก็รายงานลายเซ็นของเฮเวลิอุสเป็น *Johannes Höffelius Dantiscanus* ใน ค.ศ. 1631 และ *Hans Höwelcke* ใน ค.ศ. 1639

## ชีวิตช่วงต้น
พ่อของเฮเวลิอุสมีชื่อว่า Abraham Hewelke (1576–1649) ส่วนแม่มีชื่อว่า Kordula Hecker (1576–1655) ทั้งคู่เป็นผู้นับถือศาสนาคริสต์นิกายลูเทอแรนที่พูดภาษาเยอรมัน พ่อค้าเบียร์ต้มผู้มั่งคั่งที่มีเชื้อสายโบฮีเมีย ตอนวัยเด็ก เฮเวลิอุสถูกส่งไป Gądecz (Gondecz) เพื่อเรียนภาษาโปแลนด์

เฮเวลิอุสต้มเบียร์โยเพินที่มีชื่อเสียง ซึ่งกลายเป็นที่มาของชื่อถนน "Jopengasse"/"Jopejska" หลัง ค.ศ. 1945 จึงมีการเปลี่ยนชื่อเป็นถนน Piwna (ถนนเบียร์) ถนนนี้เป็นที่ตั้งของโบสถ์นักบุญมารีย์

## เชิงอรรถ

## อ้างอิง

## แหล่งข้อมูลอื่น

*โครงการกาลิเลโอ เกี่ยวกับเฮเวลิอุส
*Project to publish the correspondence of Hevelius at the International Academy of the History of Science
*ภาพสแกนหนังสือในคอลเลคชั่นหายาก ที่สถาบันดาราศาสตร์เวียนนา
* Jan Heweliusz - Gdańszczanin Tysiąclecia 
**Prodromus astronomiae* - ในรูปแบบแฟกซ์ดิจิทัล:
**Digital Collection of the National Library of Poland : Prodromus Astronomiæ
**''Prodromus astronomiae'', 1690, ภาพสแกนหนังสือที่หอสมุดลินดาฮอลล์
*
* Uranographia, Danzica 1690 da www.atlascoelestis.com
*Hevelius's new constellations
*Johannes Hevelius letter to Johann Philipp von Wurtzelbau, MSS 494 at L. Tom Perry Special Collections, Brigham Young University
*Johannes Hevelius's correspondence on the Paris Observatory digital library
*[Works by Johannes Hevelius](https://polona.pl/search/?query=author:Heweliusz&filters=creator:%22Heweliusz,_Jan_(1611--1687)%22,creator:%22Heweliusz,_Jan_(1611--1687)_Autor%22,public:1,hasTextContent:0&advanced=1) in digital library Polona
* 

หมวดหมู่:นักดาราศาสตร์
แยกบางนา

**แยกบางนา** เป็นทางแยกในเขตบางนา กรุงเทพมหานคร ระหว่างถนนบางนา-ตราด ถนนสุขุมวิท และถนนสรรพาวุธ และในปัจจุบัน มีทางด่วน 3 สายมารวมกับแยกบางนา ได้แก่ ทางพิเศษเฉลิมมหานคร ทางพิเศษสาย S1 และทางพิเศษบูรพาวิถี

สถานที่สำคัญในทางแยกนี้ ได้แก่ ศูนย์นิทรรศการและการประชุมไบเทค กรมอุตุนิยมวิทยาและสถานีรถไฟฟ้าบางนา

## อ้างอิง

บางนา
บางนา
หมวดหมู่:การขนส่งในเขตบางนา
Wardriving

**Wardriving** เป็นพฤติการณ์ค้นหาเครื่อข่ายวายฟายไร้สายระหว่างบุคคลนั้นกำลังอยู่ในรถที่กำลังแล่นอยู่ โดยใช้เครื่องคอมพิวเตอร์พกพาหรือพีดีเอ

หมวดหมู่:เครือข่ายไร้สาย
ปลาปักเป้าฟาฮากา

**ปลาปักเป้าฟาฮากา** (; อาหรับ: فهقة) เป็นปลาปักเป้าชนิดหนึ่งที่อาศัยในน้ำจืด มีชื่อวิทยาศาสตร์ว่า *Tetraodon lineatus* อยู่ในวงศ์ปลาปักเป้าฟันสี่ซี่ (Tetraodontidae) เป็นปลาปักเป้าที่มีรูปร่างอ้วนกลม ลำตัวยาว มีจุดเด่นคือ พื้นลำตัวสีเขียวเหลือบเหลืองมีลายพาดสีน้ำตาลขวางอยู่ตลอดทั้งลำตัว ซึ่งสีเหล่านี้สามารถปรับเปลี่ยนไปตามอารมณ์ปลาและสภาพแวดล้อม 

ขนาดเมื่อโตเต็มที่ประมาณ 30 เซนติเมตร จัดเป็นปลาปักเป้าที่อาศัยอยู่ในน้ำจืดที่มีขนาดใหญ่เป็นอันดับสองรองจาก ปลาปักเป้าเอ็มบู (*T. mbu*) ที่อยู่ในสกุลเดียวกัน  มีถิ่นกำเนิดในลุ่มแม่น้ำไนล์ ในทวีปแอฟริกาทางตอนเหนือและตะวันตก แต่ทว่าลักษณะนิสัยนั้นต่างจากปลาปักเป้าเอ็มบู  เพราะว่ามีนิสัยดุร้ายก้าวร้าวกว่ามาก ในลูกปลานิสัยจะยังไม่ก้าวร้าวเท่าปลาโต แต่จะค่อย ๆ เพิ่มความก้าวร้าวขึ้นตามอายุ  ดังนั้น การเลี้ยงเป็นปลาสวยงาม ปลาปักเป้าฟาฮากาจะไม่สามารถเลี้ยงรวมกับปลาอื่น ๆ ได้เลย แม้จะเป็นปลาชนิดเดียวกันก็ตาม

## อ้างอิง
*http://www.ocean28.com/index.php?mo=3&art=426779

## แหล่งข้อมูลอื่น
*รูปและข้อมูลปลาปักเป้าฟาฮากา จาก Fishbase

หมวดหมู่:สกุลเตตราโอดอน
หมวดหมู่:ปลาน้ำจืด
หมวดหมู่:ปลาตู้
หมวดหมู่:ปลาแอฟริกา
ปลาปักเป้าเขียว

**ปลาปักเป้าเขียว** หรือ **ปลาปักเป้าจุดดำยักษ์** () เป็นปลาปักเป้าชนิดหนึ่ง มีชื่อวิทยาศาสตร์ว่า *Tetraodon fluviatilis* อยู่ในวงศ์ปลาปักเป้าฟันสี่ซี่ (Tetraodontidae) มีลักษณะคล้ายกับปลาปักเป้าจุดดำ (*T. nigroviridis*) ซึ่งเป็นปลาในสกุลเดียวกันมาก  เพียงแต่ปลาปักเป้าเขียวมีขนาดใหญ่กว่า กล่าวคือ อาจยาวได้ถึง 25 เซนติเมตร ขณะที่ปลาปักเป้าจุดดำยาวได้เพียงแค่ 17 เซนติเมตรเท่านั้น  ในปลาขนาดเล็กจะมีส่วนท้องสีขาว เมื่อโตขึ้นจะเปลี่ยนเป็นสีดำ ด้านหลังเมื่อมองจากด้านบนจะเห็นจุดสีดำขนาดใหญ่ 3-4 แต้ม และในบางตัวจุดดำจะลามไปจนถึงครีบหาง 

พบกระจายพันธุ์ในชายฝั่งทะเลและปากแม่น้ำตั้งแต่อ่าวเบงกอล, ศรีลังกา, พม่า, ชายฝั่งทะเลด้านอันดามันของไทย ไปจนถึงเกาะบอร์เนียว โดยอาศัยในน้ำจืดที่ค่อนข้างไปทางกร่อยเล็กน้อย

มีนิสัยดุร้ายกว่าปลาปักเป้าจุดดำ นิยมเลี้ยงเป็นปลาสวยงาม ซึ่งต้องเลี้ยงเดี่ยว หากเลี้ยงรวมกับปลาอื่นหรือแม้แต่ปลาปักเป้าเช่นเดียวกันมักจะกัดกันตลอดเวลา

## ดูเพิ่ม
*ปลาปักเป้าจุดดำ

## อ้างอิง

หมวดหมู่:สกุลเตตราโอดอน
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาตู้
หมวดหมู่:ปลาที่พบในประเทศอินเดีย
รายชื่อธงชาติในทวีปเอเชีย

[thumb|310px|ธงใน[ทวีปเอเชีย]]
นี่คือรายชื่อ**[[ธง]]ชาติประเทศและดินแดนของ[[ทวีปเอเชีย]]**

## นานาชาติ

### องค์กรกีฬา

## เอเชียเหนือ/ยุโรป
### เอเชียเหนือ

## เอเชียกลาง

## เอเชียตะวันออก

## เอเชียตะวันออกเฉียงใต้

## เอเชียใต้

## เอเชียตะวันตกเฉียงใต้

ทวีปเอเชีย
ปลาปักเป้าคองโก

**ปลาปักเป้าคองโก** หรือ **ปลาปักเป้าแดง** () ปลาปักเป้าชนิดหนึ่ง  มีชื่อวิทยาศาสตร์ว่า *Tetraodon miurus* ในวงศ์ปลาปักเป้าฟันสี่ซี่ (Tetraodontidae)  มีรูปร่างอ้วนป้อม มีส่วนจะงอยปากที่ยาวยื่นออกมา คล้ายปลาปักเป้าควาย (*Pao suvatti*) ซึ่งเป็นปลาปักเป้าน้ำจืดเหมือนกัน แต่พบในทวีปเอเชีย

ปลาปักเป้าคองโก มีจุดเด่น  คือ สีลำตัวที่เป็นสีเดียวตลอดโดยไม่มีลวดลาย โดยมากจะเป็นสีแดงสด หรืออาจจะเปลี่ยนเป็น สีส้ม, น้ำตาล หรือแม้กระทั่งดำได้ตามอารมณ์ของปลา และสภาพแวดล้อม ขนดเมื่อโตเต็มที่ประมาณ 15 เซนติเมตร แพร่กระจายพันธุ์อยู่ในลุ่มแม่น้ำคองโก ในทวีปแอฟริกาตอนกลาง

เป็นปลาปักเป้าที่มีนิสัยดุร้ายมากอีกชนิดหนึ่ง มีการล่าเหยื่อโดยการซุ่มซ่อนตัวในพื้นทรายใต้น้ำ โดยโผล่มาเพียงแต่จะงอยปากกับดวงตาเท่านั้น คล้ายกับปลาปักเป้าควายที่พบในลุ่มแม่น้ำโขง ในเอเชียอาคเนย์ นอกจากจะกินสัตว์น้ำมีเปลือกเช่น กุ้งหรือหอยแล้ว ปลาปักเป้าคองโกยังเป็นปลาปักเป้าอีกชนิดหนึ่ง ที่มีความว่องไวจนสามารถฉกกัดปลาชนิดอื่น กินเป็นอาหารได้อีกด้วย

## ดูเพิ่ม
*ปลาปักเป้าควาย

## อ้างอิง
*นิตยสารอควาเรี่ยมบิส Vol.1 issue 4 ฉบับเดือนตุลาคม 2010 *คอลัมน์ เปิดกรุ...ปักเป้าน้ำจืด* 

## แหล่งข้อมูลอื่น
*รูปและข้อมูลปลาปักเป้าคองโก จากFishbase.com

หมวดหมู่:สกุลเตตราโอดอน
หมวดหมู่:ปลาตู้
หมวดหมู่:ปลาแอฟริกา
ปลาปักเป้าตุ๊กแก

**ปลาปักเป้าตุ๊กแก** () ปลาปักเป้าชนิดหนึ่ง มีชื่อวิทยาศาสตร์ว่า *Chelonodon patoca* อยู่ในวงศ์ปลาปักเป้าฟันสี่ซี่ (Tetraodontidae) 

จัดเป็นปลาปักเป้าขนาดกลาง เมื่อโตเต็มที่ยาวได้ประมาณ 25 เซนติเมตร พบใหญ่สุดได้ถึง 38 เซนติเมตร  แต่โดยเฉลี่ยจะพบเพียงแค่ 13–15 เซนติเมตร  ลำตัวมีลวดลายสะดุดตา โดยเฉพาะมีลายพาดบริเวณหลังในแนวครีบอกและครีบก้น เป็นลายพาดคล้ายอานม้าสีดำมีขอบสีขาว หลังมีสีเขียวอมเหลือง และมีจุดกลมสีขาวขนาดแตกต่างกันกระจายทั่ว ข้างลำตัวมีสีขาวเหลือบเงิน ท้องมีสีเหลืองสด ครีบต่าง ๆ ใสไม่มีสี ยกเว้นครีบหางที่เป็นสีเหลืองสด

ในประเทศไทยพบกระจายพันธุ์อยู่บริเวณปากแม่น้ำและชายฝั่งทะเลแถบอันดามันและอ่าวไทย นับเป็นปลาปักเป้าที่อาศัยอยู่ได้ทั้งน้ำจืด, น้ำกร่อย และทะเล ในต่างประเทศพบกระจายพันธุ์อย่างกว้างขวางตั้งแต่ชายฝั่งทะเลของทวีปแอฟริกาตะวันออก ไปจนถึงชายฝั่งทะเลของจีน, สิงคโปร์, อินโด-แปซิฟิก จนถึงออสเตรเลียทางตอนเหนือและตอนใต้ และนับเป็นปลาปักเป้าเพียงชนิดเดียวที่อยู่ในสกุล *[[Chelonodon]]* ที่ปรับตัวอาศัยอยู่ได้ในน้ำจืด ปรกติจะอาศัยอยู่ในแหล่งน้ำกร่อยและน้ำเค็ม แต่เมื่อเวลาจะวางไข่จะว่ายกลับไปวางไข่ในแหล่งน้ำจืด

จัดเป็นปลาที่มีสีสันสวยงามมากชนิดหนึ่ง จึงนิยมเลี้ยงเป็นปลาสวยงาม

## อ้างอิง

## แหล่งข้อมูลอื่น
* Milk-spotted pufferfish

หมวดหมู่:สกุลปลาปักเป้าตุ๊กแก
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาน้ำเค็ม
หมวดหมู่:ปลาตู้
รายชื่อธงชาติในทวีปอเมริกาใต้

**รายชื่อธงชาติประเทศและดินแดนในอเมริกาใต้**

## ธงชาติ

## ธงดินแดน

ทวีปอเมริกาใต้
โทมาฮอว์ก (มิสไซล์)

**บีจีเอ็ม-109 โทมาฮอว์ก** () เป็นอาวุธปล่อยครูซนำวิถีระยะไกล ความเร็วต่ำกว่าเสียง ทุกสภาพกาลอากาศ เปิดตัวครั้งแรกในทศวรรษที่ 1970 โดยบริษัทเจเนอรัลไดนามิกส์ โทมาฮอว์กออกแบบมาให้เป็นอาวุธปล่อยพิสัยกลางถึงไกล ความสูงต่ำสามารถปล่อยออกจากฐานยิงหลายรูปแบบ โทมาฮอว์กได้รับการปรับปรุงออกมาหลายรุ่น 

ปัจจุบันผลิตโดยบริษัทเรย์เธียน และอีกส่วนหนึ่งผลิตโดยบริษัทแมคดอนเนลล์ดักลาส (ปัจจุบันเป็นส่วนหนึ่งของโบอิง)

## โทมาฮอว์กแต่ละรุ่น
* บีจีเอ็ม - 109เอ (TLAM-N) - รุ่นโจมตีภาคพื้นดิน ติดหัวรบนิวเคลียร์ ดับบลิว 80
* อาร์จีเอ็ม/ยูจีเอ็ม - 109บี (TASM) - รุ่นต่อต้านเรือรบผิวน้ำ นำวิถีด้วยเรดาร์
* บีจีเอ็ม - 109ซี (TLAM-C) - รุ่นโจมตีภาคพื้นดินหัวรบธรรมดา
* บีจีเอ็ม - 109ดี (TLAM-D) - รุ่นจรวดหัวจ่าย บรรจุหัวรบด้านใน
* อาร์จีเอ็ม/ยูจีเอ็ม - 109อี (TLAM Block IV) - รุ่นพัฒนามาจากรุ่น (TLAM-C)
* เอจีเอ็ม -109เอช/แอล (MRASM) - รุ่นระยะใกล้ อากาศสู่พื้น เครื่องยนตร์เทอร์โบเจ็ต (ยังไม่เคยเข้าประจำการ)

## แทคทิทัลโทมาฮอว์ก
เป็นรุ่นของโทมาฮอว์กได้รับการปรับปรุงครั้งสำคัญ ในการปรับปรุงระบบเครือข่ายสงคราม โดยใช้ระบบการเชื่อมโยงจากระบบตรวจจับต่าง ๆ เช่น อากาศยาน, อากาศยานไร้คนขับ, ดาวเทียม, ทหารราบ, รถถัง, เรือรบ, ในการค้นหาเป้าหมาย ซึ่งสามารถถ่ายโอนข้อมูลเป้าหมายเข้าสู่ระบบของอาวุธปล่อย

## อ้างอิง

## แหล่งข้อมูลอื่น

* เว็บไซต์ทางการของเรเธียน
* บีจีเอ็ม-109 โทมาฮอร์ก - โกลบอลซีเคียวริตี้
* เรเธียน (เจเนอรัลไดนามิกส์) AGM/BGM/RGM/UGM-109 โทมาฮอร์ก - ระบบการออกแบบ
* กองทัพอากาศออสเตรเลีย - ความแตกต่างของโทมาฮอร์ก

หมวดหมู่:อาวุธปล่อยครูซ
หมวดหมู่:มิสไซล์พิสัยยาว
หมวดหมู่:มิสไซล์ของสหรัฐอเมริกา
มาวรี

**มาวรี** (Māori) อาจหมายถึง
* ชาวมาวรี - ชนพื้นเมืองของประเทศนิวซีแลนด์
* ภาษามาวรี - ภาษาทางการหนึ่งของประเทศนิวซีแลนด์
* ภาษามาวรีหมู่เกาะคุก - ภาษาทางการหนึ่งของหมู่เกาะคุก
วัดไผ่ค่อมรัตนาราม

**วัดไผ่ค่อมรัตนาราม**  ตั้งอยู่ที่ 76 หมู่ที่ 1 ตำบลปากโทก อำเภอเมืองพิษณุโลก จังหวัดพิษณุโลก สังกัดมหานิกาย คณะสงฆ์ภาค ๕ ถนนสายพิษณุโลก-แควน้อย ติดกับแม่น้ำแควน้อย ก่อนถึงแม่น้ำน่าน ประมาณ 500 เมตร กำเนิดเกิดขึ้นเมื่อ พ.ศ. 2400 จากที่เคยเป็นป่าไผ่ และได้รับการพัฒนามาโดยตลอดตั้งแต่อดีตเจ้าอาวาส คือหลวงพ่อเขียน  และพระครูนวการโกวิท (หลวงพ่อแพร) วัดไผ่ค่อมฯแห่งนี้ยังมีพระพุทธรูปปูนปั้นสมัยสุโขทัย (ตามคำบอกเล่า) องค์ใหญ่นามว่า "หลวงพ่อโต" ศักดิ์สิทธิ์มาก ปัจจุบันก็ยังมีการพัฒนาวัดให้มีความเจริญขึ้นไปเรื่อยๆโดยมี เจ้าอาวาสปัจจุบันคือ พระครูรัตนเวฬุวัน เจ้าอาวาส และ เจ้าคณะตำบลปากโทก เดิมที่เรียกกันว่า **วัดชายค่อม** และ ต่อมาได้เปลี่ยนใหม่เป็นวัดไผ่ค่อมรัตนาราม ตามชื่อหมู่บ้าน

## เหตุลักทรัพย์
วันที่ 18 ตุลาคม พ.ศ. 2552 ตำรวจสถานีตำรวจภูธรเมืองพิษณุโลกได้รับแจ้งว่ามีเหตุคนร้ายลักทรัพย์ภายในวัด โดยพบว่าบริเวณลูกกรงเหล็กดัดข้างศาลาการเปรียญของวัดถูกคนร้ายงัดจนหักหลายซี่ ได้ขโมยเอาเครื่องขยายเสียง พร้อมมิกซ์ขยายเสียง 2 ตัว ไมโครโฟน 1 ตัว และเงินกองกฐินรับบริจาคมูลค่าไม่ต่ำกว่า 1,000 บาท มูลค่าความเสียหายรวมทั้งสิ้น 4 หมื่นบาท เจ้าอาวาสวัดระบุว่า เมื่อปี พ.ศ. 2551 ทางวัดได้เกิดเหตุลักทรัพย์ภายในวัดมาแล้ว 4 ครั้ง จน้องมีมาตรการติดเหล็กดัดลูกกรงป้องกันคนร้าย แต่ก็ถูกงัดอีก 

## อ้างอิง

ไผ่ค่อมรัตนาราม
ทากิฟูงุ

**ทากิฟูงุ** (; ) เป็นชื่อวิทยาศาสตร์เรียกสกุลหนึ่งของปลาปักเป้าในวงศ์ปลาปักเป้าฟันสี่ซี่ (Tetraodontidae) หรือที่รู้จักกันดีในชื่อสามัญภาษาญี่ปุ่นว่า *"ฟูงุ"* (河豚-แปลว่า หมูแม่น้ำ) เนื่องจากเป็นปลาปักเป้าสกุลที่นิยมนำมาทำซาชิมิหรือปลาดิบ อาหารญี่ปุ่นที่มีชื่อไปทั่วโลก โดยใช้ชื่อสกุลว่า *Takifugu*

## ลักษณะ
ปลาปักเป้าในสกุลทากิฟูงุนี้ มีทั้งหมด 25 ชนิด พบอาศัยทั้งในทะเล, น้ำกร่อย และน้ำจืด มีรูปร่างโดยรวมคือ คล้ายลูกแพร์ กล่าวคือ มีลำตัวช่วงบนที่เล็ก แต่ช่วงล่างที่ใหญ่ จมูกเป็นท่อยื่นมีช่องเปิด 2 ช่อง ครีบหางตัดตรง เส้นข้างลำตัวมี 2 เส้นโดยส่วนล่างของคอดหางมีสันเนื้อคู่ไปกับเส้นข้างลำตัว มีหนามบริเวณหลัง ข้างลำตัว และท้อง จัดเป็นปลาปักเป้าที่ว่ายน้ำได้เร็วกว่าสกุล *[[Tetraodon]]*  โดยมากพบกระจายพันธุ์อยู่ตามชายฝั่งทะเลของภูมิภาคเอเชียตะวันออก เช่น ญี่ปุ่น, จีน, เวียดนามตอนเหนือ  และพบได้ในมหาสมุทรแปซิฟิกตะวันออก แถบประเทศอินเดีย เป็นต้น

มีสีลำตัวเป็นสีเขียวสดใส หรือสีเขียวเข้ม ช่วงท้องสีขาว และมีจุดเด่นคือ มีจุดกลมสีดำบริเวณครีบอกทั้ง 2 ข้าง  ขนาดก็แตกต่างกันออกไปตามแต่ละชนิด โดยชนิดที่เล็กที่สุด คือ *[[Takifugu ocellatus]]*  ที่มีขนาดโตเต็มที่ประมาณ 15 เซนติเมตร ซึ่งในประเทศไทยมีการเลี้ยงเป็นปลาสวยงามด้วย และชนิดที่ใหญ่ที่สุดคือ *[[Takifugu rubripes|T. rubripes]]*  ที่โตเต็มที่ได้ถึง 70 เซนติเมตร ซึ่งในตำราการแพทย์จีนในการนำไปทำเป็นยาด้วย

## พฤติกรรมและความสำคัญ
ในชนิดที่เป็นปลาสองน้ำ จะเป็นปลาที่วางไข่ในน้ำจืด  จากนั้นเมื่อโตขึ้นจะค่อย ๆ อพยพย้ายไปอยู่ในแหล่งน้ำกร่อยหรือตามแถบปากแม่น้ำหรือชายฝั่ง ในช่วงเดือนกุมภาพันธ์ ซึ่งเป็นช่วงฤดูหนาวของภูมิภาคแถบนี้ ปลาที่อยู่ในรุ่นพร้อมจะผสมพันธุ์จะอพยพเข้ามาในแม่น้ำใหญ่ เช่น แม่น้ำแยงซี เพื่อที่จะผสมพันธุ์และวางไข่ เป็นวงจรเช่นนี้ทุกปี

ปลาปักเป้าสกุลทากิฟูงุ หรือ ฟูงุนี้เป็นส่วนสำคัญในวัฒนธรรมญี่ปุ่น จนปรากฏเป็นภาพพิมพ์แกะไม้ในยุคเอโดะ ซึ่งปลาในสกุลนี้ทุกชนิดล้วนแต่มีสารพิษในตัวที่เรียกว่า "เตโตรโดท็อกซิน" (Tetrodotoxin) มากน้อยแล้วแต่ชนิด แต่ชนิดที่มีสารพิษชนิดนี้น้อยที่สุด คือ *[[Takifugu oblongus]]*  แต่กระนั้นก็สามารถทำให้ถึงแก่ชีวิตได้สำหรับผู้ที่รับประทานเข้าไป ซึ่งสารพิษชนิดนี้มีความรุนแรงกว่าไซยาไนด์ถึง 1,200 เท่า และทนความร้อนได้สูงถึง 200 เซลเซียส ดังนั้นการใช้ความร้อนธรรมดาในการปรุงอาหารจึงไม่สามารถทำลายพิษได้ ต้องใช้พ่อครัวที่มีความชำนาญในการชำแหละและปรุง ซึ่งต้องได้รับการลงทะเบียนและได้รับใบอนุญาตจากทางการเสียก่อน จึงจะได้รับอนุญาตให้ดำเนินกิจการได้
[thumb|250px|[ภาพอุกิโยะในยุคเอโดะของฮิโระชิเงะ แสดงภาพปลาปักเป้าเคียงข้างกับปลาฮะมะจิ]]
## รายชื่อชนิดของปลาปักเป้าในสกุลทากิฟูงุ

## ดูเพิ่ม
*ซาชิมิ
*อาหารญี่ปุ่น
*เตโตรโดท็อกซิน

## อ้างอิง

## แหล่งข้อมูลอื่น
*เว็บไซต์ของทากิฟูงุ 

หมวดหมู่:วงศ์ปลาปักเป้าฟันสี่ซี่
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาน้ำเค็ม
หมวดหมู่:อาหารทะเลของญี่ปุ่น
ออสเตรเลียส์เน็กซต์ท็อปโมเดล ฤดูกาลที่ 1

**[[ออสเตรเลียส์เน็กซต์ท็อปโมเดล]] ฤดูกาลที่ 1** ออกอากาศเป็นครั้งแรกในวันที่ 11 มกราคม พ.ศ. 2548 จนถึงวันที่ 1 มีนาคม พ.ศ. 2548 ทางสถานีโทรทัศน์ช่อง ฟ็อกซ์8 จากผู้สมัครทั่วประเทศออสเตรเลีย ถูกคัดเลือกให้เลือกเพียง 10 คนสุดท้ายเข้าสู่การแข่งขัน ในระยะเวลา 8 สัปดาห์ ทั้ง 10 คนจะอาศัยอยู่ร่วมกันในอพาร์ตเมนท์ และแข่งขันโจทย์ในแต่ละสัปดาห์ จนเหลือผู้ชนะเพียงหนึ่งเดียวที่จะได้เป็น *ออสเตรเลียเน็กซ์ท็อปโมเดล* คนแรกในประวัติศาสตร์

รางวัลที่ผู้ชนะในฤดูกาลแรกนี้จะได้รับคือ ได้เซ็นสัญญากับเอเจนซี่นางแบบ ชิค โมเดล เมเนจเม้นท์, ได้เดินทางไปร่วมงานกับเอเจนซี่นางแบบที่เมืองมิลาน ประเทศอิตาลี, ถ่ายแฟชั่นลงในนิตยสารคลีโอ, และสัญญากับแคมเปญเครื่องสำอาง นโปเลียน คอสเมติค 1 ปีเต็ม ในฤดูกาลแรกนี้จะยังไม่มีการบินไปแข่งขันต่อที่ต่างประเทศ 

ผู้ชนะคนแรกของออสเตรเลียส์เน็กซต์ท็อปโมเดล คือ เจมมา แซนเดอร์สัน อายุ 22 ปี จากเมือง นิวคาสเซิล

## ผู้เข้าแข่งขัน

### คณะกรรมการ
* เอริกา เฮย์นาตซ์ (ผู้ดำเนินรายการ)
* อเล็กซ์ เพอร์รี่
* เคน ทอมป์สัน
* มาร์การิต คราเมอร์

## ข้อมูลการออกอากาศ

## ผลการแข่งขัน
### ตารางการเรียกชื่อ

*  ผู้ชนะเลิศการแข่งขัน
*  ผู้ชนะรางวัลประจำสัปดาห์
*  ผู้ที่ถูกคัดออกจากการแข่งขัน
*  ผู้เข้าแข่งขันที่ขอออกจากการแข่งขันเอง
*  ผู้ที่ชนะรางวัลประจำสัปดาห์และถูกคัดออก
*  ผู้เข้าแข่งขันที่ยืนเป็นสองคนสุดท้ายแต่ไม่มีใครถูกคัดออก

หมวดหมู่:รายการโทรทัศน์ออสเตรเลีย
อริศรา วงษ์ชาลี

**อริศรา วงษ์ชาลี** (เกิด 17 พฤศจิกายน พ.ศ. 2520) ชื่อเล่น **เฟรช** เป็นนักแสดงอิสระ พิธีกร นางแบบชาวไทย เข้าสู่วงการด้วยการถ่ายแบบและถ่ายโฆษณา และเริ่มต้นการแสดงจากการเป็นตัวประกอบในละครโทรทัศน์ต่าง ๆ จนกระทั่งมีชื่อเสียงเป็นที่รู้จักจากภาพยนตร์เรื่อง *[[1+1 เป็นสูญ]]* ในปี พ.ศ. 2545 จากการกำกับของ แดนนี่ แปง เธอได้รับรางวัลสุพรรณหงส์และรางวัลชมรมวิจารณ์บันเทิง สาขานักแสดงนำหญิงยอดเยี่ยม

## ประวัติ
เกิดเมื่อวันที่ 17 พฤศจิกายน 2520 เกิดที่ กรุงเทพมหานคร จบการศึกษาระดับปริญญาตรี คณะวิศวกรรมศาสตร์ สาขาคอมพิวเตอร์ จากมหาวิทยาลัยธุรกิจบัณฑิตย์ เริ่มเข้าสู่วงการจากการถ่ายโฆษณาเครือข่ายโทรศัพท์เครือข่ายหนึ่ง จนไปสะดุดตานักแสดงและผู้กำกับอาวุโสอย่าง

“นพพล โกมารชุน” ทำให้เธอได้มีโอกาสเข้าสู่วงการบันเทิงโดยมีคุณนพพลเป็นครูคนแรกในวงการ

ในปัจจุบันเฟรชยังคงมีงานในวงการบันเทิง ทั้งผลงานละคร ซีรีส์ และภาพยนตร์ จนมีฉายา "เฟรช7วัน" เปิดไปช่องไหนก็เจอแต่หน้าของเธอเลยทีเดียว หลายคนยกให้เธอเป็น 

"หนึ่งในนักแสดงที่ดีที่สุดของประเทศไทย" เพราะฝีมือการแสดงและการวางตัวของเธอที่ดีและเป็นที่รักของเพื่อนร่วมงาน ทำให้เธอได้ฉายานี้ไป

นอกจากการแสดงแล้ว เธอยังมีกิจการของตัวเอง คือการขายน้ำมะพร้าว รองเท้าและเธอยังได้ทดลองทำธุรกิจ“SME”จนได้ไปออกบูธที่อิมแพ็คเมืองทองธานี แถมเธอยังเป็นนักสะสมพระเครื่อง

และเธอยังเป็นพิธีกรรายการ ไทยมุง และอีกหลายรายการทางสถานีโทรทัศน์ไทยพีบีเอส

## ผลงาน

## ผลงานภาพยนตร์

## ผลงานกำกับละครโทรทัศน์
* พ.ศ. 2559 - สงครามนางงาม 2 *(ช่องone1 / เอ็กแซ็กท์)*
* พ.ศ. 2562 - ริมฝั่งน้ำ (*ช่อง3 / ch3Thailand)*
* พ.ศ. 2562 - *[[expert miss universe  thailand 2019]]*
* พ.ศ. 2568 - นับ8 (*ช่อง3 / ch3Thailand)*

## มิวสิกวิดีโอ
* เพลง นาฬิกาทราย ของ โฟร์ท นฤมล จิวังกูร
* เพลง โรงแรมใจ ของ คัฑลียา มารศรี
* เพลง แมน ของ นครินทร์ กิ่งศักดิ์
* เพลง 100 เหตุผล ของ สเตอร์
* เพลง ผู้หญิงทุกคนเอาแต่ใจ ของ ปาน ธนพร
* เพลง เหมือนรักกับลม ของ ปาน ธนพร
* เพลง ไม่อยากให้ผ่านคืนนี้ ของ เดอะซิส
*เพลง เสียงที่ไม่ได้ยิน ของ Sound walker.(RS)

## พิธีกร
* พิธีกรรายการ วัยใสไวปัญญา ทาง ททบ. 5
* พิธีกรรายการ เกมนักชิม ทาง ITV
* พิธีกรรายการสุขภาพ "คลินิกชีวรักษ์" ทาง H-Plus channel
* พิธีกรรายการ ไทยมุง
* พิธีกรรายการ นักปกครองไทย ใจเกินร้อย ทาง NBT
* พิธีกรรายการ สู้ทั้งน้ำตา ทุกวันวันเสาร์ เวลา 13:00-14:00 น. ทางช่อง 9 (เริ่มตอนแรกวันเสาร์ที่ 2 มีนาคม 2562)

## งานถ่ายแบบ
* ชีวจิต vol. 9 no. 209 June 2007
* LIPS vol. 2 no. 17 March 2001
* ทีวีรีวิว vol. 6 no. 066 2001
* ทีวีพูล vol. 5 no. 589 2001
* sanook.com March 2006

## รางวัล
**รางวัลภาพยนตร์แห่งชาติ สุพรรณหงส์ **

**รางวัลชมรมวิจารณ์บันเทิง **

**รางวัลโทรทัศน์ทองคำ**

**รางวัลคมชัดลึก อวอร์ด**

**รางวัลนาฏราช**

**รางวัลพิฆเนศวร**

## อ้างอิง

## แหล่งข้อมูลอื่น
*[ข้อมูลจาก[IMDb]]

หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:บุคคลจากคณะวิศวกรรมศาสตร์ มหาวิทยาลัยธุรกิจบัณฑิตย์
หมวดหมู่:บุคคลจากจังหวัดนนทบุรี